Brian Benben

Brian Edward Benben (s. 18. kesäkuuta 1956 Winchester, Virginia, Yhdysvallat) on yhdysvaltalainen näyttelijä ja tuottaja.

Ura
Brian Benben aloitti uransa collegeaikoinaan esiintymällä näytelmissä. Hän sai ensimmäisen televisioroolinsa sarjasta The Gangster Chronicles vuonna 1981.Internet Movie Database - Brian Benben - Biography Vuonna 1983 hän esiintyi Broadway-näytelmässä Slab Boys Kevin Baconin, Sean Pennin, Val Kilmerin ja Jackie Earle Haleyn kanssa.Internet Broadway Database - Slab Boys 

Benben tuli paremmin tunnetuksi sarjasta Dream On, jossa hän näytteli pääosaa. Hän esiintyi sarjassa vuosina 1990–1996. Tämän jälkeen Benben sai oman sitcom-sarjan Uutispuuroa (The Brian Benben Show), jossa hän toimi myös tuottajana.

Benben alkoi esiintyä televisiosarjassa Rakkauden anatomia (Private Practice) sarjan toisella tuotantokaudella vuonna 2008. Sarjan neljännellä tuotantokaudella hänen roolihenkilöstään psykiatri Sheldon Wallacesta tehtiin yksi sarjan päähenkilöistä.Entertainment Weekly - Exclusive: 'Private Practice' upgrades Brian Benben Benben on näytellyt myös muun muassa elokuvissa Musta enkeli (Dark Angel) ja Murha suorassa lähetyksessä (Radioland Murders).
Internet Movie Database - Brian Benben

Yksityiselämä
Brian Benben on ollut naimisissa näyttelijä Madeleine Stowen kanssa vuodesta 1982. Benben ja Stowe omistavat farmin Fredericksburgissa Texasissa. Heillä on yksi tytär.

Filmografia
Elokuvat
 Vuosi Elokuva Rooli Muuta 1981 Gangsterisota   Michael Lasker 1983 Family Business  David TV-elokuva 1987 Conspiracy: The Trial of the Chicago 8   Tom Hayden TV-elokuva 1988 Kuivilla Martin Laux  1989 Synnin hinta Nathan Weinschank   1990 Musta enkeli agentti Arwood "Larry" Smith   1994 Murha suorassa lähetyksessä Roger Henderson  1997 Comfort, Texas Brian TV-elokuva 2001 Flamingo Rising Hubert T. Lee  TV-elokuva 2001 Sister Mary Explains It All  Gary Sullivan TV-elokuva 2007 The Mastersons of Manhattan Joseph Finlay TV-elokuva

Televisiosarjat
 Vuosi Ohjelma Rooli Muuta 1981–1982 Gangster Chronicles  Michael Lasker 1986 Mr. Sunshine  Franz 1 jakso 1986 Keskiyön kauhutarinoita  Max 1 jakso 1986 Kay O'Brien  Tri. Mark Doyle  1987-1988 A Year in the Life  Billy 3 jaksoa 988 Matlock  Atty Warren Kreitzer  1 jakso 1990–1996 Dream On  Martin Tupper 1998–2000 Uutispuuroa Brian Benben myös tuottajana 2003 Kartellikuningas Tri. Haywood Klein  2005 Masters of Horror Dwight Faraday 1 jakso 2008–2013 Rakkauden anatomia Tri. Sheldon Wallace 83 jaksoa

Lähteet

Aiheesta muualla


 Brian Benben Internet Broadway Databasessa

 Brian Benben TV.com-sivustolla 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Vuonna 1956 syntyneet
Luokka:Elävät henkilöt